FONDUL SOCIAL EUROPEAN

Programul Operaţional Capital Uman 2014-2020

**Axa prioritară 6**: Educație și competențe

**Prioritatea de investiții 10i**: ”Reducerea și prevenirea abandonului școlar timpuriu și promovarea accesului egal la învățământul preșcolar, primar și secundar de calitate, inclusiv la parcursuri de învățare formale, non formale și informale pentru reintegrarea în educație și formare”

**Obiective specifice (O.S.)** : 6.2, 6.3, 6.6

**Titlul proiectului:** „RE-Activ - Reducerea abandonului școlar printr-un set de activități educaționale adaptate la nevoile specifice ale copiilor”

**Contract: POCU/74/6/18/106957**

**Beneficiar:** Inspectoratul Școlar Județean Argeș.

**Parteneri:** P1 - Casa Corpului Didactic Argeș

Metode și procedee specifice predării limbii și literaturii române - Conversatia

În procesul didactic specific studierii limbii şi literaturii române se utilizează o gamă variată de metode şi procedee folosite atât de practica tradiţională cât şi de cea modernă. Definim **metoda didactică** ca un drum sau cale de urmat în activitatea comună a educatorului şi educaţiei, în îndeplinirea scopurilor învăţământului, adică pentru informarea şi formare educaţilor. Consultând şi alte definiţii, putem generaliza şi considera că metoda de învăţământ este o entitate cuprinzătoare, în timp ce **procedeul didactic** este doar o parte componentă a metodei, un element concret de valorificare a metodei sau un element de sprijin. Metodele de învăţământ (“odos” = cale, drum; “metha” = către, spre) reprezintă căile folosite în şcoală de către profesor în a-i sprijini pe elevi să descopere viaţa, natura, lumea, lucrurile, ştiinţa. Ele sunt totodată mijloace prin care se formează şi se dezvoltă priceperile, deprinderile şi capacitaţile elevilor de a acţiona asupra naturii, de a folosi roadele cunoaşterii transformând exteriorul în facilităţi interioare, formându-şi caracterul şi dezvoltându-şi pesonalitatea.[[1]](#footnote-1)

Deşi învătarea este eminamente o activitate proprie, ţinând de efortul individual depus în înţelegerea şi conştientizarea semnificaţiilor ştiinţei, nu este mai puţin adevărat că relaţiile interpersonale, de grup sunt un factor indispensabil apariţiei şi construirii învăţării personale şi colective. “Învăţarea în grup exersează capacitatea de decizie şi de iniţiativă, dă o notă mai personală muncii, dar şi o complementaritate mai mare aptitudinilor şi talentelor, ceea ce asigură o participare mai vie, mai activă, susţinută de foarte multe elemente de emulaţie, de stimulare reciprocă, de cooperare fructuoasă.”[[2]](#footnote-2)

Învăţământul modern preconizează o metodologie axată pe acţiune, operatorie, deci pe promovarea metodelor interactive care să solicite mecanismele gândirii, ale inteligenţei, ale imaginaţiei şi creativităţii. “Activ” este elevul care “depune efort de reflecţie personală, interioară şi abstractă, care întreprinde o acţiune mintală de căutare, de cercetare şi redescoperire a adevărurilor, de elaborarea a noilor cunoştinţe.

**Metodele didactice** se pot clasifica astfel:

**A. Metode de predare- învăţare:**

**- tradiţionale:** expunerea didactică, conversaţia didactică, demonstraţia, observația lucrul cu manualul, exerciţiul.

**- moderne**: algoritmizarea, modelarea, problematizarea, studiul de caz, învăţarea prin descoperire, învățarea cu ajutorul calculatorului, brainstormingul, jocul didactic, metoda cubului.

**B. Metode de evaluare:**

**- tradiţionale:** verificarea orală curentă, verificare scrisă curentă, verificarea periodică - lucrări semestriale, verificare cu caracter global - examene.

**- moderne:** verificare la sfârşitul unităţii de învăţare, verificarea prin teste docimologice – curente sau periodice.

 Conversaţia

Este metoda prin care sunt antrenaţi elevii în cercetarea faptelor de limbă, în cultivarea gândirii logice, cultivând încrederea în propriile capacităţi. Conversaţia poate fi de două tipuri: **conversaţia euristică** si **conversaţia catihetică** – utilizată în verificarea modului în care elevii şi-au însuşit anumite cunoştinţe.

Cea mai important și cea mai des utilizată este conversatția euristică. Este o metodă dialogată, de incitare a elevilor să efectueze o investigație în sfera cunoștințelor deja existente, să facă asociații pentru a descoperi noi cunostințe sau aspect ale realității.

Solicită inteligența productivă, spontaneitatea și curiozitatea, lăsând elevilor mai multă libertate de căutare.

Se bazează pe schimbul reciproc de întrebări-răspunsuri între elevi și profesor, intervenția acestuia din urmă fiind realizată în direcția orientării cunoștințelor.

Virtuți ale conversației utilizate în context școlar:

* îl ajută pe profesor în menținerea unui control asupra elevilor;
* favorizează procesul de menținere și captare a atenției elevilor;
* permite reveniri asupra unor aspect până la fixarea acestora în memorie;
* facilitează înțelegerea informațiilor prin dezvoltarea puterii de exprimare și argumentare a elevilor;
* asigură un feed-back imediat;
* asigură efectul persuasiv al intervențiilor profesorului;
* stimulează gradul de participare al elevilor în desfășurarea activității.

Condiții de formulare a întrebărilor:

* întrebările nu vor fi formulate la întâmplare, ci pe baza unui plan strategic, într-o succesiune logică, în jurul unității tematice a discuției;
* întrebările sa fie raționale și relevante;
* întrebările trebuie să facă posibil formularea unui răspuns;
* nu se utilizează întrebări care induc răspunsul; *Exemplu: Este adevărat că Pamântul este rotund?*
* întrebările să fie scurte, să aibă un conținut precis, clar;
* întrebările să nu fie retorice, de genul *Este clar? Mă urmăriți?*
* întrebările să fie productive, de gândire;
* întrebările sa fie corete din punct de vedere gramatical.

Stimularea conversației, intercomunicarea în timpul lecției, trebuie să fie considerate ca o școală a vorbirii, ca un exercițiu de cultivare a a aptitudinii de a comunica inteligent.

Forma catihetică urmărește constatarea însușirii de către elevi a unor cunoștințe acumulate anterior, adresându-se în special memoriei. Se utilizează cu precădere în partea inițială a lecților, în momentul activizării ideilor-ancoră sau în partea finală a lor, când se realizează feedback-ul ori retenția cunoștințelor dobândite pe parcursul studierii unei teme.

BIBLIOGRAFIE

Cerghit, Ioan, *Perfecționarea limbii române în școală*, București, Editura: Didactică și pedagogică, 1988, p.36

Joița, Elena, *Pedagogie și elemente de psihologie școlară*,Dolj , Editura Arves, 2003, p. 226

Logel, Dumitru, *Sinteze de metodică a predarii limbii și literaturii române în învățământul primar,* Pitesti, Editura Carminis, 2003, p. 77-83

1. Joița, Elena, *Pedagogie și elemente de psihologie școlară*,Dolj , Editura Arves, 2003, p. 226 [↑](#footnote-ref-1)
2. Cerghit, Ioan, *Perfecționarea limbii române în școală*, București, Editura: Didactică și pedagogică, 1988, p.36 [↑](#footnote-ref-2)